[{"text_idx": "#000001", "text": "Zinemaren hiru aldien eskola Artxiboa"}, {"text_idx": "#000003", "text": "Gipuzkoan bizi edo jaio diren hiru laguni 3.500 euroko dirulaguntza bana eta bi astez Euskadiko Filmategian lan egiteko espazioa emango zaizkie"}, {"text_idx": "#000004", "text": "Helburua da ikerketa-lan originalen sorrera babestea, Artxiboa webgunea ireki eta Tabakaleran funtsak eskuragarri jarri ondoren"}, {"text_idx": "#000006", "text": "Helburua da Zinemaldiaren artxibo historikoaren ikerketa sustatzea, testu akademiko argitaragabeak sortzeko, iturri nagusi moduan erabiliz Zinemaldiaren artxibo historikoa. Hala, jaialdiaren iragana aztertzeaz gain, orainarekin eta etorkizunarekin etengabeko elkarrizketa ezarriko da. Azken lau urteetan Eli\u0301as Querejeta Zine Eskolarekin koordinatu den Zinemaldia 70: historia posible guztiak ikerkuntza-proiektutik abiatuta artxiboa eskuragarri jarri izanaren ondorio da beka horien sorrera."}, {"text_idx": "#000008", "text": "Beka-programaren azken xedea da hiru artikulu akademiko argitaragabe sortzea. Programan parte hartzen duten instituzioek osatuko duten batzorde batek ikuskatuko ditu. Zinemaldia artikuluak argitara daitezen ahaleginduko da, eta ikertzaileen eta proiektuak editatzeko eta argitaratzeko interesa izan dezaketen argitaletxe edo aldizkari ospetsuen arteko bitartekari gisa jardungo du. Ikerketa horiek Zinemaldiak, Eli\u0301as Querejeta Zine Eskolak eta Euskadiko Filmategiak batera argitaratzen duten Zine: ikerketa zinematografikorako koadernoak aldizkari akademikoaren argitalpen batzordeak ere kontuan hartu ahal izango ditu."}, {"text_idx": "#000009", "text": "Eskatzaileek proiektu bat aurkeztu beharko dute adieraziz ikerketaren gaia, metodologia eta iturriak, asmoen gutun batekin eta curriculumarekin batera. Eskaerak Zinemaldiaren artxiboaren webguneko plataforman aurkeztu behar dira, han baitaude, deialdiaren oinarriak eta xehetasun guztiak."}, {"text_idx": "#000010", "text": "Ikerketa-proiektuak aurkezteko epea 2023ko martxoaren 15etik apirilaren 17ra artekoa izango da. Hautagaiak ebaluatzeko eta hautatzeko ardura duen batzordea Donostia Zinemaldiko eta Eli\u0301as Querejeta Zine Eskolako profesionalek osatuko dute. Maiatzaren amaieran edo ekainaren hasieran jakinaraziko dira hautatutako hiru proiektuak eta egonaldia uztailean izango da."}, {"text_idx": "#000011", "text": "Hautatutako ikertzaileek 3.500 euroko dirulaguntza bana jasoko dute. Halaber, artxibora sartzeko edukiko dituzten bi asteetan, kontsulta-egunei dagozkien dietak eskainiko zaizkie. Gainera, programak Gipuzkoako lurralde historikoan bizi ez diren eta programan parte hartzeko hautagai izan daitezkeen onuradunen bidaia eta ostatua bere gain hartuko ditu."}, {"text_idx": "#000012", "text": "Tabakalera eraikineko egonaldi fasean, non Zinemaldiaren artxiboa osatzen duten material guztiak dauden, Euskadiko Filmategian Interneterako konexioa duen lanerako eta kontsultarako gune bat eskainiko zaie. Bestalde, eraikinean eta aldamenekoetan dauden funts eta artxibo zinematografikoetarako sarbidea bermatuko da, eta eraikineko baliabide eta jardueretarako sarbidea emango da, hala nola zinema-saioetarako, tailerretarako edo eskola magistraletarako."}, {"text_idx": "#000015", "text": "Webgune honek cookie-ak erabiltzen ditu gure webgunean esperientziarik onena lortzen duzula bermatzeko."}]